CELEX: 62013CN0603
Language: fi
Date: 2013-11-22 00:00:00
Title: Asia C-603/13 P: Valitus, jonka Galp Energia España, SA, Petróleos de Portugal (Petrogal), SA ja Galp Energia, SGPS, SA ovat tehneet 22.11.2013 unionin yleisen tuomioistuimen (kahdeksas jaosto) asiassa T-462/07, Galp Energia España, SA, Petróleos de Portugal (Petrogal), SA ja Galp Energia, SGPS, SA v. Euroopan komissio, 16.9.2013 antamasta tuomiosta

25.1.2014   
            
            
               FI
            
            
               Euroopan unionin virallinen lehti
            
            
               C 24/12
            
         Valitus, jonka Galp Energia España, SA, Petróleos de Portugal (Petrogal), SA ja Galp Energia, SGPS, SA ovat tehneet 22.11.2013 unionin yleisen tuomioistuimen (kahdeksas jaosto) asiassa T-462/07, Galp Energia España, SA, Petróleos de Portugal (Petrogal), SA ja Galp Energia, SGPS, SA v. Euroopan komissio, 16.9.2013 antamasta tuomiosta
   (Asia C-603/13 P)
   2014/C 24/23
   Oikeudenkäyntikieli: englanti
   
      Asianosaiset
   
   
      Valittajat: Galp Energia España, SA, Petróleos de Portugal (Petrogal), SA ja Galp Energia, SGPS, SA (edustaja: advocaat M. Slotboom)
   
      Muu osapuoli: Euroopan komissio
   
      Vaatimukset
   
   Valittajat vaativat, että unionin tuomioistuin
   
               —
            
            
               kumoaa kyseisen tuomion tässä valituksessa esitettyjen oikeudellisten perusteiden mukaisesti ja/tai kumoaa päätöksen 1, 2 ja 3 artiklan valittajia koskevilta osin ja/tai kumoaa päätöksen 2 artiklan siltä osin kuin siinä on asetettu sakko valittajille tai alentaa päätöksen 2 artiklassa valittajille asetettua sakkoa
            
         
               —
            
            
               kumoaa kyseisen tuomion ja palauttaa asian unionin yleiseen tuomioistuimeen, jotta tämä ratkaisee asian aineellisesti unionin tuomioistuimen toimittamien tietojen valossa
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittajat väittävät, että valituksenalainen tuomio on kumottava seuraavin perustein:
   
                
            
            
               Unionin yleinen tuomioistuin sovelsi virheellisesti EY 81 artiklan 1 kohtaa, esitti todisteet virheellisesti, jätti noudattamatta menettelysäännöksiä todisteiden arvioinnista ja jätti ottamatta huomioon perusoikeuskirjan 48 artiklassa taatun syyttömyysolettamaa koskevan yleisen periaatteen, kun se totesi, ettei komission voida katsoa todenneen sääntöjenvastaisesti, että asianosaiset osallistuivat hintojen koordinointiin ”vuoteen 2002 saakka”. Unionin yleinen tuomioistuin ei myöskään esittänyt riittäviä perusteluja tälle toteamukselle.
            
         
                
            
            
               Unionin yleinen tuomioistuin sovelsi virheellisesti EY 81 artiklan 1 kohtaa, esitti todisteet virheellisesti ja jätti noudattamatta menettelysäännöksiä todisteiden arvioinnista, mukaan lukien ne ultra petita -periaatteen loukkaus, oikeudenmukaista oikeudenkäyntiä koskevan oikeuden loukkaus ja puolustautumisoikeuksien (oikeus tulla kuulluksi) loukkaus, kun se totesi, että asianosaisten voidaan katsoa olevan vastuussa valvontajärjestelmän ja korvausmekanismin osalta ja ettei sakon perusmäärästä täten ole tarvetta poiketa.
            
         
                
            
            
               Unionin yleinen tuomioistuin loukkasi asianosaisten perusoikeutta saada asiansa käsitellyksi kohtuullisessa ajassa.